CELEX: 31983D0138
Language: el
Date: 1983-03-25 00:00:00
Title: 83/138/ΕΟΚ: Απόφαση της Επιτροπής της 25ης Μαρτίου 1983 περί ορισμένων προστατευτικών μέτρων κατά της αφρικανικής πανώλης των χοίρων

Avis juridique important

|

31983D0138

83/138/ΕΟΚ: Απόφαση της Επιτροπής της 25ης Μαρτίου 1983 περί ορισμένων προστατευτικών μέτρων κατά της αφρικανικής πανώλης των χοίρων  

Επίσημη Εφημερίδα αριθ. L 093 της 13/04/1983 σ. 0017 - 0018 Ισπανική ειδική έκδοση: Κεφάλαιο 03 τόμος 27 σ. 0133  Πορτογαλική ειδική έκδοση : Κεφάλαιο 03 τόμος 27 σ. 0133 

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 25ης Μαρτίου 1983  περί ορισμένων προστατευτικών μέτρων κατά της αφρικανικής πανώλης των χοίρων  (83/138/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 64/432/ΕΟΚ του Συμβουλίου της 26ης Ιουνίου 1964 περί προβλημάτων υγειονομικού ελέγχου στον τομέα των ενδοκοινοτικών συναλλαγών ζώων που ανήκουν στα βοοειδή και στα χοιροειδή (1), όπως τροποποιήθηκε τελευταία από την οδηγία 82/893/ΕΟΚ (2), και ιδίως το άρθρο 9,  την οδηγία 72/461/ΕΟΚ του Συμβουλίου της 12ης Δεκεμβρίου 1972 περί προβλημάτων υγειονομικού ελέγχου στον τομέα των ενδοκοινοτικών συναλλαγών νωπών κρεάτων (3), όπως τροποποιήθηκε τελευταία από την οδηγία 82/893/ΕΟΚ, και ιδίως το άρθρο 8,  την οδηγία 80/215/ΕΟΚ του Συμβουλίου της 22ας Ιανουαρίου 1980 περί προβλημάτων υγειονομικού ελέγχου στον τομέα των ενδοκοινοτικών συναλλαγών προϊόντων με βάση το κρέας (4), όπως τροποποιήθηκε τελευταία από την οδηγία 81/476/ΕΟΚ (5), και ιδίως το άρθρο 7,  Εκτιμώντας:  ότι διαπιστώθηκε, σε περιορισμένο τμήμα της ιταλικής επικράτειας, αφρικανική πανώλη των χοίρων·  ότι ο χαρακτήρας της ασθένειας αυτής αποτελεί κίνδυνο για το ζωικό κεφάλαιο των άλλων Κρατών μελών, εξαιτίας του σημαντικού όγκου των συναλλαγών στον τομέα των ζωντανών χοιροειδών, των νωπών κρεάτων χοιροειδών και των προϊόντων με βάση κρέατα·  ότι πρέπει, κατά συνέπεια, τα άλλα Κράτη μέλη να λάβουν τα κατάλληλα μέτρα για την προστασία τους κατά το χρονικό διάστημα που απαιτείται για την εξάλειψη αυτής της ασθένειας·  ότι τα μέτρα που έχουν λάβει οι ιταλικές αρχές συμβάλλουν στο να περιορισθεί η ασθένεια σε ορισμένες περιοχές· ότι πρέπει, συνεπώς, να εφαρμοστούν τα περιοριστικά μέτρα μόνο για τις αποστολές αυτών των περιοχών·  ότι τα μέτρα που προβλέπει η παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Τα Κράτη μέλη απαγορεύουν την εισαγωγή στην επικράτειά τους ζωντανών χοιροειδών, νωπών κρεάτων χοιροειδών και προϊόντων με βάση κρέας χοιροειδών, εκτός από αυτά που έχουν υποστεί τη θεραπεία που αναφέρει το άρθρο 4 παράγραφος 1 υπό α) της οδηγίας 80/215/ΕΟΚ, που προέρχονται από τις ακόλουθες περιοχές της Ιταλίας : περιοχή του Piemonte και αυτόνομη περιοχή της Σαρδηνίας.  Άρθρο 2  1. Το υγειονομικό πιστοποιητικό που προβλέπει η οδηγία 64/432/ΕΟΚ του Συμβουλίου και που συνοδεύει τις αποστολές χοιροειδών από την Ιταλία πρέπει να συμπληρώνεται με την ακόλουθη ένδειξη: «Ζώα σύμφωνα με την απόφαση της Επιτροπής της 25ης Μαρτίου 1983».  2. Το υγειονομικό πιστοποιητικό που προβλέπει η οδηγία 64/433/ΕΟΚ του Συμβουλίου της 26ης Ιουνίου 1964 περί υγειονομικών προβλημάτων όσον αφορά τις ενδοκοινοτικές συναλλαγές στον τομέα των νωπών κρεάτων (6), και συνοδεύει τα κρέατα χοιροειδών που αποστέλλονται από την Ιταλία, πρέπει να συμπληρώνεται με την ακόλουθη ένδειξη: «Κρέατα σύμφωνα με την απόφαση της Επιτροπής της 25ης Μαρτίου 1983».  3. Το υγειονομικό πιστοποιητικό που προβλέπει η οδηγία 77/99/ΕΟΚ του Συμβουλίου της 21ης Δεκεμβρίου 1976 περί υγειονομικών προβλημάτων όσον αφορά τις ενδοκοινοτικές συναλλαγές στον τομέα των προϊόντων με βάση τα κρέατα (7), που συνοδεύει τα προϊόντα με  βάση κρέας χοιροειδών, που αναφέρονται στο άρθρο 1 και αποστέλλονται από την Ιταλία, πρέπει να συμπληρώνεται με την ακόλουθη ένδειξη: «Προϊόντα σύμφωνα με την απόφαση της Επιτροπής της 25ης Μαρτίου 1983».  Άρθρο 3  Η Επιτροπή παρακολουθεί την εξέλιξη της κατάστασης και η παρούσα απόφαση θα τροποποιηθεί ενδεχομένως, ανάλογα με την εξέλιξη αυτή.  Άρθρο 4  Η παρούσα απόφαση απευθύνεται στα Κράτη μέλη.  Έγινε στις Βρυξέλλες, στις 25 Μαρτίου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. 121 της 29. 7. 1964, σ. 1977/64.  (2) ΕΕ αριθ. L 378 της 31. 12. 1982, σ. 57.  (3) ΕΕ αριθ. L 302 της 31. 12. 1972, σ. 24.  (4) ΕΕ αριθ. L 47 της 21. 2. 1980, σ. 4.  (5) ΕΕ αριθ. L 186 της 8. 7. 1981, σ. 20.  (6) ΕΕ αριθ. 121 της 29. 7. 1964, σ. 2012/64.  (7) ΕΕ αριθ. L 26 της 31. 1. 1977, σ. 85.